LIETUVOS RESPUBLIKOS

ĮSTATYMAS

1995 m. birželio 22 d. Nr.I-963

Vilnius

DĖL LIETUVOS RESPUBLIKOS ŠVIETIMO ĮSTATYMO

PAKEITIMO IR PAPILDYMO

Pakeisti ir papildyti Lietuvos Respublikos švietimo įstatymą

(Žin., 1991, Nr.[23-593](http://www3.lrs.lt/cgi-bin/preps2?a=1480&b=); 1993, Nr.[32-734](http://www3.lrs.lt/cgi-bin/preps2?a=5560&b=); 1994, Nr.[8-122](http://www3.lrs.lt/cgi-bin/preps2?a=5715&b=)):

1. Įstatymo tekste vietoj žodžių "Kultūros ir švietimo

ministerija" įrašyti žodžius "Švietimo ir mokslo ministerija".

2. 9 straipsnio:

1) pirmąją dalį išdėstyti taip:

"Valstybines ir savivaldybių švietimo įstaigas steigia,

reorganizuoja ir likviduoja Švietimo ir mokslo ministerija, taip

pat apskričių valdytojai ir savivaldybių tarybos Švietimo ir

mokslo ministerijai ir apskričių valdytojams raštu sutikus.";

2) antrąją dalį išdėstyti taip:

"Valstybines švietimo įstaigas steigti, reorganizuoti ir

likviduoti gali kitos ministerijos bei Lietuvos Respublikos

Vyriausybės įstaigos Švietimo ir mokslo ministerijai raštu

sutikus."

3. 11 straipsnio antrajame sakinyje vietoj žodžių

"Ministerijos ir departamentai, savivaldybės" įrašyti žodžius

"Ministerijos ir kitos Lietuvos Respublikos Vyriausybės įstaigos,

apskričių valdytojai, vietos savivaldos institucijos".

4. 16 straipsnyje vietoj žodžių "Laikinajam Pagrindiniam

Įstatymui" įrašyti žodį "Konstitucijai".

5. 21 straipsnio 1 punkte po žodžių "dorovinį brendimą"

įrašyti žodžius "atsakyti už vaikų auklėjimą ir vystymąsi".

6. 30 straipsnio pirmosios dalies pirmajame sakinyje vietoj

žodžių "Kultūros ir švietimo ministerijos bei aukštesniosios

pakopos savivaldybių švietimo padalinių inspektorių" įrašyti

žodžius "Švietimo ir mokslo ministerijos bei apskričių valdytojų

administracijos švietimo inspektorių".

7. 31 straipsnio:

1) 1 punkte po žodžių "atleidžia jų vadovus" įrašyti žodžius

"kartu su Lietuvos Respublikos vidaus reikalų ministerija ir

Socialinės apsaugos ir darbo ministerija bei kitomis Vyriausybės

įstaigomis užtikrina, kad visi vaikai iki 16 metų, nebaigę

pagrindinės mokyklos, mokytųsi bendrojo lavinimo ar kitokio tipo

mokykloje";

2) 2 punktą papildyti žodžiais: "išskyrus ikimokyklines

ugdymo įstaigas, bendrojo lavinimo pradines mokyklas, papildomo

ugdymo ir suaugusiųjų neformaliojo švietimo įstaigas";

3) 6 punkte po žodžio "valstybinėms" įrašyti žodžius "ir

savivaldybių";

4) 9 punktą išdėstyti taip:

"9) raštu aprobuoja apskričių valdytojų administracijos

švietimo padalinių steigimą, reorganizavimą ir likvidavimą, tų

padalinių vadovų skyrimą ir atleidimą, apskričių valdytojams ar

savivaldybėms pavaldžių švietimo įstaigų, išskyrus ikimokyklines

ugdymo įstaigas, pradines mokyklas, papildomo ugdymo bei

suaugusiųjų neformaliojo švietimo įstaigas, steigimą,

reorganizavimą ir likvidavimą, jų vadovų skyrimą ir atleidimą.

Švietimo įstaigų vadovai gali būti atleisti ministerijos,

apskričių valdytojų arba savivaldybių iniciatyva Švietimo ir

mokslo ministerijai sutikus;";

5) 12 punkte po žodžio "vidurinį" įrašyti žodį "profesinį";

6) papildyti straipsnį 20 punktu:

"20) prižiūri ir koordinuoja apskričių valdytojų

administracijos ir savivaldybių administracijos švietimo

padalinių veiklą."

8. 32 straipsnio pavadinime ir pirmojoje pastraipoje vietoj

žodžių "departamentų", "departamentai" įrašyti atitinkamai

žodžius "Lietuvos Respublikos Vyriausybės įstaigų", "Lietuvos

Respublikos Vyriausybės įstaigos".

9. 33 straipsnį išdėstyti taip:

"33 straipsnis. Apskrities valdytojo kompetencija

švietimo srityje

Apskrities valdytojas:

1) Švietimo ir mokslo ministerijai raštu sutikus, steigia,

reorganizuoja ir likviduoja apskrities valdytojo administracijos

švietimo padalinius, skiria ir atleidžia jų vadovus;

2) Švietimo ir mokslo ministerijai raštu sutikus, steigia,

reorganizuoja ir likviduoja apskrities valstybines švietimo

įstaigas, išskyrus aukštąsias mokyklas;

3) raštu aprobuoja apskrities teritorijoje esančių švietimo

įstaigų steigimą, reorganizavimą ir likvidavimą;

4) Švietimo ir mokslo ministerijai raštu sutikus, skiria ir

atleidžia pavaldžių valstybinių švietimo įstaigų vadovus;

5) raštu aprobuoja apskrities teritorijoje esančių

savivaldybei pavaldžių švietimo įstaigų vadovų skyrimą ir

atleidimą;

6) užtikrina pavaldžių valstybinių švietimo įstaigų

funkcionavimą ir išlaikymą;

7) tvirtina pavaldžių valstybinių švietimo įstaigų veiklos

nuostatus;

8) prižiūri, kaip vykdoma bendroji švietimo politika

apskrityje, inspektuoja apskrities teritorijoje esančias

valstybines ir nevalstybines švietimo įstaigas;

9) prižiūri, kaip savivaldybės tvarko mokyklinio amžiaus

vaikų apskaitą ir užtikrina, kad visi apskrities teritorijoje

gyvenantys vaikai iki 16 metų, nebaigę pagrindinės mokyklos,

mokytųsi bendrojo lavinimo ar kitokio tipo mokyklose, rūpinasi

vaiko teisių apsauga;

10) sudaro sąlygas apskrities valstybinių švietimo įstaigų

vadovams ir pedagogams tobulinti kvalifikaciją, Švietimo ir

mokslo ministerijos nustatyta tvarka organizuoja jų atestavimą;

11) Lietuvos Respublikos Vyriausybės nustatyta tvarka

registruoja švietimo įstaigas;

12) inicijuoja apskrities švietimo tarybos ir kitų

savivaldos institucijų kūrimąsi;

13) nustatyta tvarka teikia informaciją Švietimo ir mokslo

ministerijai apie švietimo būklę ir problemas apskrityje."

10. Papildyti Įstatymą 33-1 straipsniu:

"33-1 straipsnis. Savivaldybės kompetencija švietimo

srityje

Savivaldybė:

1) apskrities valdytojui sutikus, steigia, reorganizuoja ir

likviduoja ikimokyklines ugdymo įstaigas, bendrojo lavinimo

pradines mokyklas, papildomo ugdymo bei suaugusiųjų neformaliojo

švietimo įstaigas, skiria ir atleidžia jų vadovus;

2) Švietimo ir mokslo ministerijai ir apskrities valdytojui

raštu sutikus, steigia, reorganizuoja ir likviduoja visų tipų

bendrojo lavinimo pagrindines ir vidurines mokyklas, skiria ir

atleidžia šių švietimo įstaigų vadovus;

3) Lietuvos Respublikos Vyriausybės nustatyta tvarka raštu

aprobuoja šio straipsnio 1 ir 2 punktuose išvardytų nevalstybinių

švietimo įstaigų, esančių savivaldybės teritorijoje, steigimą,

reorganizavimą ir likvidavimą;

4) tvirtina pavaldžių švietimo įstaigų veiklos nuostatus;

5) užtikrina įstatymų, Lietuvos Respublikos Vyriausybės

nutarimų, Švietimo ir mokslo ministerijos teisės aktų bei kitų

institucijų teisės aktų įgyvendinimą pavaldžiose švietimo

įstaigose;

6) užtikrina pavaldžių švietimo įstaigų funkcionavimą ir

išlaikymą;

7) tvarko tikslią mokyklinio amžiaus vaikų apskaitą, sudaro

jų sąrašus ir užtikrina, kad visi savivaldybės teritorijoje

gyvenantys vaikai iki 16 metų, nebaigę pagrindinės mokyklos,

mokytųsi bendrojo lavinimo ar kitokio tipo mokykloje, rūpinasi

vaiko teisių apsauga;

8) organizuoja kaimo bendrojo lavinimo mokyklų moksleivių,

gyvenančių toliau nuo mokyklos, nemokamą pavėžėjimą į mokyklą ir

atgal;

9) sudaro sąlygas pavaldžių švietimo įstaigų vadovams ir

pedagogams tobulinti kvalifikaciją, Švietimo ir mokslo

ministerijos nustatyta tvarka organizuoja jų atestavimą;

10) nustatyta tvarka teikia informaciją visuomenei,

apskrities valdytojui ir Švietimo ir mokslo ministerijai apie

švietimo būklę ir problemas."

11. 37 straipsnyje vietoj žodžių "miestų (rajonų) švietimo

fondų" įrašyti žodžius "apskričių, savivaldybių švietimo fondų".

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS ALGIRDAS BRAZAUSKAS